NaiveNeuron/SloPal huggingface dataset:
Kvorka, Ján, poslanec NR SR (2018-03-14):
Ďakujem, pán predsedajúci. Vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 4. mája 2018 a v gestorskom výbore do 9. mája 2018. Pán predsedajúci, otvorte všeobecnú rozpravu.
Jarjabek, Dušan, poslanec NR SR (2015-02-18):
Ďakujem pekne za slovo, pán predseda. Pán poslanec Hlina, obávam sa, že tá procedúra, ktorú navrhujete, jednoducho to neprejde, to je nerealizovateľné. Hoci by ste to mysleli akokoľvek úprimne, ale na tú poznámku ku mne ja vám skutočne tuná sľubujem verejne pred celým parlamentom, že 61. narodeniny pána podpredsedu Číža už nikdy nespomeniem. Dobre? No a k tej, k tej minúte ticha. Pán poslanec, buďte frajer, nepostavte sa. Dajte tým absolútne najavo svoj nesúhlas s tým, ktorý tú minútu ticha navrhuje. Veď vy predsa nemôžete vstupovať do niekoho svedomia preto, lebo ten, kto navrhuje takúto minútu ticha, navrhuje to skutočne s vedomím svojho svedomia, svojho čistého svedomia a niečo s tým sleduje. Zostaňte sedieť, tým dáte úplne jasne najavo, že s tým nesúhlasíte, a som presvedčený, že zožnete aj vytúžený mediálny efekt. Nech sa páči, buďte frajer, ale nedávajte takéto alibistické návrhy do tohto parlamentu. To je útok na mandát, pán poslanec, na slobodný mandát, o ktorom vy tak často a rád rozprávate. Pán poslanec Hlina, jasné?
Jurinová, Erika, poslankyňa NR SR (2017-09-11):
Ďakujem pekne. Tak už mi dovoľte len možno zhrnúť to, čo sme tu počuli. Chcem vás požiadať o podporu tohto návrhu zákona, pretože naozaj to beriem tak, že vláda robí veľmi málo pozitívnych opatrení pre rodiny, prorodinných opatrení. Aby sa táto situácia zvrátila, myslím, že je v tejto chvíli nie až také podstatné dávať dotácie na dobudovanie fyzických budov, investovať do vytvárania budov, tak ako to povedala kolegyňa, tak ako som to v úvodnom slove hovorila i ja, ale je dôležitejšie, aby sa investovalo na vzdelávanie detí, priamo na vzdelávanie detí. To znamená, tá investícia by išla cez rodičov na vzdelávanie detí, ktoré nedostanú buď miesto v samosprávnej škôlke alebo v škôlke v jednotlivých mestských častiach alebo v dedinách. Tým by sa možno aj podporili už teraz existujúce aj súkromné škôlky, ktoré, verím, že poskytujú všetky kvalitnú prípravu, predškolskú výchovu, predškolské vzdelávanie a vykryl by sa zároveň súčasný, aktuálny nedostatok. Hovorím to naozaj vzhľadom k tomu, že nevidím, že by vláda robila nejaké bombastické, prorodinné opatrenia na to, aby sa tá demografia zmenila. My tieto návrhy na zlepšenie stavu alebo pôrodnosti predstavujeme každú schôdzu, bohužiaľ, zo strany vládnej koalície nie sú vypočuté. Takže investujme do toho, čo je v našej spoločnosti práve aktuálne potrebné, a tým nie sú budovy, alebo teda môžeme povedať, že sú budovy síce dôležité, ale pre súčasný stav, ktorý sa o rok, dva zmení, až také najpodstatnejšie nie sú. Dajme peniaze na starostlivosť rodičom, ktoré ich venujú na vzdelávanie svojich detí v škôlkach, ktoré už dnes existujú. Týmto by sa možno aj trošku zvýšil tlak na občanov a zároveň aj na samosprávy a na samotných rodičov, ak by ten príspevok chceli, tak ako ho máme v zákone zadefinovaný, museli by sa zároveň prihlásiť na trvalý pobyt v mieste, kde skutočne žijú, kde reálne žijú, a dalo by sa povedať, že tým sa vlastne zvýši aj prílev podielových daní do samotnej obce. Takže nie je to len že výdavok obce alebo výdavok štátu, ale zároveň aj pre tú samotnú dedinu, kde tá škôlka nie je dostatočne dostupná, sa zvýši prílev podielových daní. Novela zákona je navrhnutá tak, že vytvára teda aj samostatný, samotný mechanizmus posúdenia, či oprávnená osoba by mala nárok na tento príspevok na starostlivosť o dieťa do šesť rokov, podotýkam, alebo nie. A hlavným cieľom, zopakujem, je zabezpečiť, aby rodičia detí aj od troch do šiestich rokov mali možnosť žiadať o príspevok v prípade, ak nedostanú miesto v štátnej škôlke. Dnes je ten príspevok 280 eur. Tak nediskriminujme rodičov detí alebo deti od troch do šiestich rokov. Ďakujem vám za podporu tohoto návrhu zákona.
Hrušovský, Pavol, podpredseda NR SR (2010-12-10):
Hlasujeme o pozmeňovacích návrhoch pána poslanca Blanára. (Hlasovanie.) 138 prítomných, 61 za návrh, 70 proti, 7 sa zdržalo. Návrh pána poslanca Blanára sme neschválili. Ďalší návrh.
Grendel, Gábor, podpredseda NR SR (2020-09-23):
(Zaznievanie gongu.) Vážené panie poslankyne, vážení páni poslanci, otváram piaty rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Marcinková, Vaňová, Záborská a z dôvodu práceneschopnosti požiadal o neúčasť pán poslanec Hlinka. Podľa odsúhlasenej zmeny programu pristúpime k Informácii ministra hospodárstva Slovenskej republiky o podmienkach predaja 49 % akcií VSE, a. s., nemeckej spoločnosti E.ON . Dávam slovo podpredsedovi vlády a ministrovi hospodárstva Slovenskej republiky Richardovi Sulíkovi, aby Národnej rade uvedenú informáciu podal.
Paška, Pavol, predseda NR SR (2012-05-09):
Ďakujem pekne, pán poslanec. Faktické poznámky, páni poslanci Fecko, Jarjabek, Blaha, Hlina, Duchoň, Hudacký, Nachtmannová, Kamenický, Mihál, technici pusťte mi screen. Kamenický, ako posledný je pán poslanec Kamenický, končím možnosť sa prihlásiť. Procedurálny návrh? Nech sa páči. Ešte predtým vás chcem upozorniť, prerušujem rokovanie o tomto bode a vyhlasujem prestávku. Nech sa páči, procedurálny návrh.
Bugár, Béla, podpredseda NR SR (2016-11-30):
Na vystúpenie pána poslanca s faktickými poznámkami dvaja. Končím možnosť sa prihlásiť. Pán poslanec Osuský.
Blcháč, Ján, poslanec NR SR (2023-05-25):
Ďakujem za slovo. Vážený pán predsedajúci, vážený pán minister, kolegyne, kolegovia, priamo z terénu, z praxe máme skúsenosti o činnosti dobrovoľných hasičských zborov na tých rôznych úrovniach, či sú to už obecné, alebo aj tie nižšieho stupňa, a môžem povedať, že tak ako teraz funguje dobrovoľné hasičstvo, je to skoro optimálne. Aj čo sa týka vzťahov ku Hasičskému a záchranárskemu zboru. Ja sám mám skúsenosti, pravidelne spoločne organizujú aj spoločne súťaže prípravy na to, čo ich čaká, keď sa niečo stane, alebo aj okresný hasičský zbor organizuje pravidelne vyhodnotenie dobrovoľných hasičov a odovzdá im a ďakuje im za spoluprácu, lebo to, ako funguje, keď sa niečo stane, a to nie je len požiar, to je aj povodeň, to je aj víchrica, to sú aj dopravné nehody, všade sú tí naši dobrovoľní hasiči volaní a tých hrozieb je čoraz viac. A takýmto spôsobom keď sa to naruší, ak by bol prijatý tento návrh zákona, tak by sa vzniesla veľká nedôvera alebo veľká taká dezorganizácia do tohto systému. Tak ja by som sa tiež prihováral k tomu, aby sa presa len ten návrh stiahol. A chcem ešte pripomenúť, že ten, tá dobrovoľná organizácia, organizácia organizácií má nielen tú zásahovú a súťažnú... súťažný rozmer, ale veľa času venuje aj výchove mládeže. To viete asi mnohí, dobre, že sa sú aj tie detské mládežnícke družstvá, ktoré navzájom súperia a pripravujú sa na ďalšiu činnosť, keď postúpa do tých dospeláckych kategórií. Nerušte to, prosím vás. Ďakujem pekne.
Tóth, Tibor, poslanec NR SR (2010-10-13):
Vážený pán podpredseda vlády, vážený pán predsedajúci, kolegyne poslankyne, kolegovia poslanci, dovoľte, aby som v zmysle príslušných zákonov vystúpil ako poverený spravodajca Výboru Národnej rady Slovenskej republiky pre financie a rozpočet a uviedol novelu zákona č. 446/2001 Z. z. o majetku vyšších územných celkov. Uvedený návrh bol doručený poslancom Národnej rady v stanovenej lehote. Predseda Národnej rady Slovenskej republiky posúdil uvedený návrh podľa príslušných predpisov. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jeho účel. Všeobecná časť dôvodovej správy obsahuje informáciu o jeho cieli a o tom, že návrh je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní a 2. v súlade s rozhodnutím predsedu Národnej rady Slovenskej republiky č. 98 z 24. septembra 2010 a podľa § 71 zákona o rokovacom poriadku návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Pán predsedajúci, prosím, otvorte rozpravu k uvedenému vládnemu návrhu zákona.
Laššáková, Jana, podpredsedníčka NR SR (2015-09-23):
Pán poslanec Érsek, nech sa páči.
V. Veteška, podpredseda NR SR: (2003-10-22):
Dobre. Prosím, prezentujte sa, budeme hlasovať o procedurálnom návrhu pána poslanca Hoptu. (Hlasovanie.) Prítomných 39. Vážení poslanci, vážené poslankyne, pokračujeme ďalej v rozprave. V rozprave bude pokračovať poslankyňa Bollová. Ospravedlňujem sa, pán Sándor vystúpi v rozprave ako spravodajca. S. Albert, poslanec: Pán Albert.
Jurinová, Erika, podpredsedníčka NR SR (2013-05-31):
Ďakujem pekne, pán navrhovateľ. Pán spravodajca sa nechce vyjadriť. Prerušujem rokovanie o tomto bode programu. A budeme pokračovať návrhom, prvým čítaním návrhu poslanca Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov. Návrh zákona má tlač 498. Návrh na jeho pridelenie na prerokovanie výborom je v rozhodnutí č. 478. Dávam slovo opäť pánovi poslancovi Ľudovítovi Kaníkovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov , tlač 498.)
Šeliga, Juraj, podpredseda NR SR (2021-01-29):
Pán poslanec, nech sa páči, môžte reagovať na faktické poznámky.
Kollár Boris, predseda NR SR (2020-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 111, proti 1, zdržali sa 19, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Teraz budeme hlasovať o bode 3 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde (tlač 201). Spoločným spravodajcom je člen výboru pre sociálne veci, poslanec Peter Cmorej, prosím ho, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 201.)
Paška, Pavol, predseda NR SR (2012-08-01):
Vážené pani poslankyne, páni poslanci, po prestávke, ktorá mala umožniť klubom stretnúť sa ešte pred vykonaním tajnej voľby, pristúpime k samotnej tajnej voľbe generálneho riaditeľa Rozhlasu a televízie Slovenska. Poprosím skrutátorov – overovateľov, aby zaujali svoje miesta vo volebnej miestnosti, aby odvolili ako prví. Takisto chcem požiadať členov grémia, aby... Pán poslanec Abrhan.
Grendel, Gábor, podpredseda NR SR (2021-06-22):
Panie poslankyne, páni poslanci, skôr ako budeme pokračovať, ešte raz vás poprosím, aby ste si vytiahli svoje hlasovacie karty a potom následne vrátili naspäť do hlasovacích zariadení. Teraz ešte v mene štyroch poslaneckých klubov, za hnutia OĽANO, SME RODINA, SaS a ZA ĽUDÍ, podávam procedurálny návrh, aby sme v ďalších rokovacích dňoch o prerokovaných bodoch programu v týchto časoch nehlasovali: zajtra, v stredu o 17.00 hod., v piatok o 11.00 hod. a budúci utorok o 11.00 hod.  Je všeobecný súhlas? (Súhlasná reakcia z pléna.) Áno? Ďakujem. Teraz prosím spoločnú spravodajkyňu z výboru pre zdravotníctvo pani poslankyňu Evu Horváthovú, aby uvádzala hlasovanie o bode 14 programu, je to druhé čítanie o vládnom návrhu zákona, ktorým sa mení a dopĺňa zákon č. 578/2004 o poskytovateľoch zdravotnej starostlivosti (tlač 498). Pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 498.)
Z. Horváth, poslanec: (2003-11-06):
Bod 4 v § 9 ods. 1 navrhujem teda vypustiť slová „s ich súhlasom“ a v bode 5 za § 10 navrhujem vložiť § 10a, ktorý znie: „Na ukladanie pokút sa vzťahujú ustanovenia osobitného predpisu 16a obdobne.“ Vzhľadom na prístupový proces k Európskej únii a na jej pripravované právne predpisy pre pristupujúce krajiny, ktoré majú zabrániť poruchám v obchode, je potrebné, aby informačná povinnosť bola povinná, a nie dobrovoľná. Vzhľadom na to, že zákon č. 491/2001 Z. z. neobsahuje ustanovenie o pokutách, v zásade ide o obdobné povinnosti, ako sú v zákone o Pôdohospodárskej platobnej agentúre, podpore podnikania v pôdohospodárstve a o zmene a doplnení niektorých zákonov, navrhuje sa zjednotiť ukladanie pokút. Pán predsedajúci, skončil som.
Marcinková, Vladimíra, poslankyňa NR SR (2022-06-21):
Ďakujem veľmi pekne. Ja by som chcela zareagovať na jednu myšlienku, ktorú som si zapísala a je mi až smiešne, lebo to je taká sprostosť, ale musím ju tu spomenúť, že hodnoty, ktoré vyznávame, sú tie, ktoré sú overené časom. No, toto je veľmi naozaj nebezpečná veta, pretože také hodnoty nacizmu a fašizmu sú oveľa staršie ako taká deklarácia ľudských práv a ja som presvedčená, že práve tá deklarácia ľudských práv dnes stráži našu demokraciu, takže o túto vetu by som sa veľmi neopierala. Ale, samozrejme, tieto hodnoty som tu chcela spomenúť nielen preto, že sú dôležité, ale aj preto, že práve tie by nás mali chrániť od dohôd s ľuďmi, ktorí si tieto základné práva nerešpektujú a ktorí bojujú za ich obmedzenie, máme takých aj v parlamente, a preto ak sa takíto ľudia dokážu zhodnúť a dokonca podieľať na zmenách v tomto pripravovanom balíčku, pre mňa to je absolútne neakceptovateľné a zarážajúce, že niečoho takého sme sa tu dožili. A ešte jednu myšlienku by som chcela do tejto diskusie s pánom Gyimesim, na celom tomto ma politicky zaujíma, že ak je Igor Matovič schopný niečo presadzovať napriek tomu, že s tým nesúhlasí jeden koaličný partner, tak prečo si tento modus operandi nevybral napr. pri veci, ktorá by bola oveľa charakteristickejšia pre hnutie OĽANO, pretože je súčasťou jeho DNA oproti korupčnosti, a to je taký boj proti 363, prečo práve tam napriek nesúhlasu jednej koaličnej strany nejde do toho boja a neodstráni tento sporný paragraf z našej legislatívy? Toto je moja otázka do diskusie. Ďakujem.
B. Bugár, podpredseda NR SR: (2005-05-25):
(Hlasovanie.) Prítomných 137, za 67, proti 10, zdržalo sa 59 poslancov, nehlasoval 1. Konštatujem, že návrh pani poslankyne sme neschválili. E. Dolník, poslankyňa: Ďalšie pozmeňujúce návrhy podala pani poslankyňa Gabániová. Je ich spolu 9. Žiada hlasovať o nich spolu.
Blanár, Juraj, podpredseda NR SR (2022-04-28):
Ďakujem, pán minister. Vážené pani poslankyne, páni poslanci, určený čas pre hodinu otázok vypršal, preto uzatváram tento bod programu. Ďakujem všetkým povereným pánom ministrom za účasť. A my budeme pokračovať, vážené pani poslankyne, páni poslanci v popoludňajšom rokovaní tretieho dňa 65. schôdze Národnej rady Slovenskej republiky v prerušenej rozprave o žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady, je to parlamentná tlač 1010. Pani predsedníčka mandátového a imunitného výboru ako predkladateľka už zaujíma svoje miesto. A budeme pokračovať v neukončenom vystúpení v rozprave písomne prihláseným pánom poslancom Ľubošom Blahom za poslanecký klub SMER – sociálna demokracia, ktorému odovzdávam slovo. (Ruch v sále.) Aj pán spravodajca je na svojom mieste, takže môžeme pokračovať. Pán poslanec Blaha, máte slovo, nech sa páči. (Ruch v sále.) A poprosím pánov poslancov o pokoj. Budú môcť reagovať faktickými poznámkami. Ďakujem. Nech sa páči. (Pokračovanie rokovania o žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky, tlač 1010.)
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 135, za 80, proti 27, zdržalo sa 28. Konštatujem, že sme schválili skrátenie lehoty.
Mezenská, Helena, poslankyňa NR SR (2012-06-21):
Takže, vážení páni poslanci, vážené pani poslankyne, ja som do tejto chvíle nepovažovala za potrebné sa vôbec ani hlásiť do rozpravy a možno ani fakticky vystupovať, ale keďže vidím, aký je vývoj vecí rokovania, čo sa týka eurovalu, mám vnútornú potrebu a pocit sa k tomuto procesu pripojiť a svojou podporou prispieť a solidaritou prispieť k úsiliu členov strany SaS k tomu, aby sa tento bludný proces, ktorý naozaj vedie k tomu, aby sa škrtili opäť výdaje na obyčajných ľudí, aby sa tento bludný proces zastavil. Z úrovne poslankyne chcem povedať, že ja som zaviazaná dôverou voči občanom, nie voči zahmleným motívom európskych bánk, a zdá sa mi až škandalózne, že je potrebné vyvinúť takéto úsilie nato, aby sme presvedčili, že táto cesta, ktorú sme nastúpili, nie je správna. Ja som presvedčená, že Slovensko vie ísť vlastnou cestou, a bolo by omnoho účelnejšie, ak by peniaze, ktoré teraz takto pod zahmlenými motívmi budeme vydávať von z tejto krajiny, že tieto peniaze mali byť omnoho rozumnejšie, majú byť omnoho rozumnejšie investované do potenciálu ľudského, prírodného, ktorý tu je. Veľmi ma mrzí, že sme nastúpili takúto cestu, takúto bezhlavú a zahmlenú cestu. Takže ak budú dnes vystupovať poslanci za stranu SaS, budem fakticky reagovať asi v takomto obsahu, dokedy bude pokračovať rozprava k eurovalu. Ďakujem.
Laurenčík, Milan, podpredseda NR SR (2021-11-11):
Pán poslanec, posledný raz vás vyzývam, takisto aj pána poslanca Suju, pána poslanca Medveckého aj pána poslanca Krupu, aj pána poslanca Kočiša, aby ste si nasadili respirátory. Vyzývam vás v zmysle § 32 ods. 2, pretože narúšate svojím správaním poriadok v sále. (Reakcia z pléna: „ Mám respirátor, pijem. Pán predsedajúci, do 30 sekúnd dopijem, založím si respirátor. Môže tak byť? Rovnako pre všetkých, ak napríklad nemôžme. Pán predsedajúci, 15 sekúnd, vidíte? Viem, že nás chcete vyhodiť, ale to vám nedoprajem, tak si ho založím. “)
B. Bugár, podpredseda NR SR: (2002-02-08):
F. Halmeš, poslanec: Dámy a páni, na 73. schôdzi ma výbor poveril, aby som bol spravodajca tohto návrhu zákona. Konštatujem, že tento návrh zákona spĺňa požadované predpoklady a náležitosti, ktoré vyplývajú z príslušných noriem na predkladanie zákona. Okrem paragrafového znenia a spravodajskej správy aj účel zákona. Niektoré pozmeňovacie návrhy, ktoré boli zapracované do návrhu zákona pri schválení, narušili určitú vnútornú štruktúru a pôvodný zámer zákona. Cieľom súčasného návrhu je odstrániť problémy, ktoré by mohli byť spôsobené pri vykonávaní tohto zákona. Predložený návrh zákona nevyžiada zvýšené nároky v tomto roku a kvantifikácia dopadu na štátny rozpočet v budúcich rokoch je naznačená v dôvodovej správe. Odporúčam, aby tento návrh zákona bol prerokovaný v druhom čítaní. Súčasne odporúčam, aby ho prerokoval ústavnoprávny výbor, výbor pre sociálne veci a bývanie a výbor pre financie, rozpočet a menu. Za gestorský výbor navrhujem výbor pre sociálne veci a bývanie, tak ako to navrhol predseda Národnej rady. Termíny na prerokovanie: do 8. marca v určených výboroch a do 11. gestorský výbor. Pán predseda, skončil som, môžete otvoriť rozpravu.
Čaplovič, Dušan, poslanec NR SR (2011-05-26):
Ďakujem veľmi pekne. Ja som už v tej Národnej rade tiež dosť dlho a budem hovoriť k procedurálnym otázkam, pretože tie ma veľmi trápia, keď z jedného poslaneckého klubu, z ktorého pochádza pán minister, sa predkladajú na rokovaní Národnej rady v druhom čítaní mnoho a ďalších a ďalších pozmeňovacích návrhov. Ja nemám nič proti poslaneckej iniciatíve, tá im patrí. Ale aká je komunikácia medzi ministrom, ktorý predkladal novelu, a aká je komunikácia medzi jeho vlastným poslaneckým klubom? Toto mi tu chýba, pretože zrejme nepracuje ani Rada vlády pre zdravotne postihnutých, nepracujú tuná konkrétne komunikačné kanály. Ja nemám nič proti tomu, keď sa niektoré veci doťahujú. Ale predovšetkým, prečo to nejde na vládu a súčasne do legislatívnej rady vlády a, samozrejme, na medzirezortné pripomienkové konanie množstvo tých návrhov, ktoré tu odzneli, ktoré môžu byť aj dobré a ktoré by sa takýmto spôsobom dostali do návrhu, ktorý bude prekladať pán minister? Mám problém s týmto a neviem to pochopiť, či si poslanci robíte z nás poslancov ďalších tuná srandu, pretože to treba naozaj kvalitne pripraviť, aby sa to navzájom nebilo legislatívne, aby neboli vytvárané nové a nové problémy, ktoré bude potrebné meniť v ďalšej novele zákona. Ďakujem vám veľmi pekne.
Žitňanská, Lucia, poslankyňa NR SR (2014-10-16):
Pán poslanec Martvoň, mne je to v zásade jedno, nech si vezmú tie notebooky. Ja len hovorím, že aj z toho, čo sa navrhuje, sú zrejmé priority, čím sa primárne tá Súdna rada alebo členovia Súdnej rady zaoberá, keď vám doniesli akurát toto, že je to najakútnejšie na riešenie práve zo Súdnej rady. No tak sa zistilo, možno pôvodne to mal byť niekto iný, ten predseda Súdnej rady, a stačil by jedennásobok poslaneckého platu, potom je to niekto iný a možnože by mal menej, ako na Najvyššom súde. Ja neviem, ani to nie je primárne to, čo by som považovala za problém. Ja som to uviedla v kontexte toho všetkého ostatného, čím si myslím, že by sme sa mali vážne zaoberať, rozoberať, mala by byť o tom diskusia. Nie. Toto išlo bez pripomienkového konania. Nemuselo to ísť bez pripomienkového konania, pretože riešime otázky, ktoré vôbec si nevypýtalo rozhodnutie Ústavného súdu. Riešime to v zásade aj bez novej Súdnej rady a riešime to podľa mojej mienky zle. Ja si v prvom rade myslím, že sudcovský stav nemá záujem prijímať ľudí zvonku, keď má dosť detí medzi justičnými čakateľmi a vyššími súdnymi úradníkmi. A proste ja raz, ja verím v to, pretože to vidím, že tento záujem proste ovplyvňuje aj rozhodovanie napríklad aj v takej Justičnej akadémii, pokiaľ bude môcť stanovovať nejaké pravidlá prípravného konania, ktoré môžu sa stať bariérou a rovnako môžu pomôcť. Ak dávame to do ruky niekomu, kto môže mať iný záujem než na tom, aby čo najviac otvorili justíciu. To je všetko.
Gy. Bárdos, poslanec: (2010-02-05):
Ďakujem pekne za podporu tohto návrhu a som o tom presvedčený, že spoločnými silami to môžeme prerokovať aj v ďalšom čítaní. Ďakujem.
Fecko, Martin, poslanec NR SR (2014-09-12):
Ďakujem pekne. Pán Petrák, zareagujem na jednu vašu myšlienku, ktorú ste povedali, že pokiaľ niekto vystúpil z nejakého hnutia alebo strany, poslanec, takže je nezávislý. Pán kolega, nepodsúvajte to občanom, že takýto poslanec je nezávislý. Je ne-za-ra-de-ný. Ešte raz opakujem, ne-za-ra-de-ný. Národná rada diskriminuje nezávislých poslancov, aby mohli kandidovať do Národnej rady. Do komunálu môžu, do VÚC-ky môžu, do Národnej rady nezávislí kandidovať nemôžu. Jediní nezávislí, ktorí sú tu, sú z nášho hnutia, ktorí sme aj takto vznikli, a voláte nás neštandardná politická strana. Takže nepodsúvajte ľuďom, že ten, kto vystúpi z nejakého hnutia alebo strany, že je nezávislý v parlamente. Ten by sa mal podľa môjho názoru vzdať mandátu a je nezaradený. Takže v takomto duchu by som žiadal aj naďalej, aby sme našich občanov usmerňovali, čo je nezávislý a nezaradený. Nezávislý je u mňa ten, ktorý hlasuje podľa svojho svedomia a presvedčenia, ako sme dávali na Ústavu Slovenskej republiky sľub. A ešte sa vrátim k pánu Brockovi, súhlasím s vami, že je to nonsens, aby sme poberali toľko platov, koľko si ani nevieme predstaviť. A poviem iba jedno. Nájdime štátnikov, nie politikov v parlamente. Štátnik to vidí na 20 rokov, na 30 rokov, politik na 4 roky. Niektorí kolegovia, ktorí ste tu už boli viacej ako ja, ste povedali, že ešte sa štátnici na Slovensku nenarodili. Ja tvrdím, že narodili sa, len ich treba nájsť. Takže dúfam, že raz sa dožijem, že Slovensko bude mať štátnikov a bude národ viesť 30, 50, 100 rokov, akú má víziu, a jedno, či tu bude modrá, červená, biela, tá vízia sa musí splniť a je to vybavené. Ďakujem pekne, pán kolega.
Hrušovský, Pavol, predseda NR SR (2011-11-29):
Ďakujem pánovi ministrovi za uvedenie návrhu zákona v prvom čítaní. Poprosím teraz, aby z poverenia výboru pre sociálne veci pani poslankyňa Gibalová informovala Národnú radu o stanovisku výboru, ako aj o odporúčaní výboru, ako ďalej pri rokovaní o vládnom návrhu zákona.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 124 poslancov, za 87, proti 13, zdržalo sa 24. Konštatujem, že Národná rada schválila navrhované uznesenie . Pokračujeme hlasovaním o návrhu vlády na skrátené legislatívne konanie o vládnom návrhu zákona o špeciálnom spôsobe hlasovania vo voľbách do orgánov samospráv obcí a vo voľbách do orgánov samospráv krajov, tlač 1000. Dávam slovo členke výboru pre verejnú správu a regionálny rozvoj pani poslankyni Martine Brisudovej, aby hlasovanie uviedla. Nech sa páči, pani poslankyňa, máte slovo. (Hlasovanie o návrhu vlády na skrátené legislatívne konanie o vládnom návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony , tlač 1000.)
Matovič, Igor, poslanec NR SR (2010-08-11):
Ja iba taký pohľad človeka, ktorý teda tu je relatívne krátko, ale aj v minulosti, keď vždycky táto Národná rada hlasovala o zrušení imunity, tak mal som presne takýto pocit, že jednoducho vždy sa nájde nejaká výhovorka, len aby sa tá imunita nezrušila. A teraz aj, teda pán poslanec Číž, predviedol to, že našiel si výhovorku ďalšiu, že je referendum, prečo sa nepočká na to, že keď prebehne referendum, výmysly o tom, že sa navrhuje ten návrh v skrátenom legislatívnom konaní a plus všetky ostatné výmysly predtým. To, že je to spojené zároveň so zrušením imunity sudcov a všetky ostatné výhovorky, vždy to podľa mňa bude iba o tomto a neverím, že táto Národná rada niekedy imunitu zruší.
Laurenčík, Milan, podpredseda NR SR (2021-05-27):
Ďalšiu faktickú poznámku má pán poslanec Marián Viskupič, nech sa páči.
Laššáková, Jana, podpredsedníčka NR SR (2012-09-14):
Pán minister, zaujmite miesto určené pre navrhovateľov. A teraz prosím členku výboru pre ľudské práva a národnostné menšiny poslankyňu Ivetu Liškovú, aby informovala Národnú radu o výsledku prerokovania správy vo výboroch. Nech sa páči, pani poslankyňa.
Hrnčiar, Andrej, podpredseda NR SR (2017-10-12):
Reakcia na faktickú, pani poslankyňa Jurinová.
Grendel, Gábor, podpredseda NR SR (2021-09-22):
Pán poslanec Eduard Kočiš s faktickou poznámkou.
Blanár, Juraj, poslanec NR SR (2019-09-18):
Pán poslanec, už som si myslel, že nebudete mať žiadnu pripomienku, ale zdá sa, že som sa mýlil. Nuž viete, keď si zoberiete ten posledný zákon, ktorým sme novelizovali odpustenie poplatku pri výmene dokladov po zosobášení sa, týka sa to predovšetkým žien, tak tam bolo nosný predovšetkým poplatky, správne poplatky, ale nie súdne, tie už boli okrajové, ale nechceli sme to odtiaľ vyňať, lebo možno vy by ste boli prvý, ktorý by ste prišli, no ale ešte na toto ste zabudli a to ste tam nedali. Čiže vždy sa snažíte v druhom vidieť to zrniečko, ale v sebe nevidí žiadne brvno, ktoré máte v oknách, v oku. Čiže ja by som dnes mohol povedať rovnako, že prečo možno z vašej strany sa nedohodnete, a pri mnohých zákonoch, ktoré tu predkladáte novely týkajúcich sa povedzme sociálnej oblasti, tak sa dohodnite a dajte ich naraz, prečo prichádzate každú schôdzu s inými, a týka sa to toho istého zákona. Viete, aká požičaj, taká vráť. Ja si myslím, že sme pristúpili k tomu systémovo, samotná táto novela je systémová tým, že využíva skúsenosť, ktorá už je v aplikačnej praxi pri iných, iných výnimkách, ktoré umožňujú tým, ktorí sa chcú domôcť práva, a sú v tom vzťahu medzi zamestnávateľom a zamestnancom, ktorí ťahajú za kratší koniec, aby sme im trošku pomohli. Ja si myslím, že je to systémové a len to rozširujeme aj na základe aplikačnej praxe. A snažme sa všetci, pán Dostál, ak teraz hovoríte o tom, že my by sme mali byť tí, koaliční, šetrní pri novelách, aj vy sa snažte ako opoziční. Ja by som bol tiež najradšej, no ale vy ste prvý, ktorý potom prídete a hovoríte, že koľko ste tu popredkladali noviel a tak ďalej, sami sa predbiehate, no tak možno niektorí ďalší. Práve naopak, mali by sme byť možno striedmejší, ale kvalitnejší. Ďakujem pekne.
Zmajkovičová, Renáta, podpredsedníčka NR SR (2014-03-28):
Faktické poznámky na vystúpenie pána poslanca nie sú. Uzatváram možnosť prihlásiť sa. Pán poslanec bol prihlásený písomne. Otváram ústnu rozpravu. Pýtam sa, kto sa chce prihlásiť ústne? Nikto. Uzatváram možnosť prihlásiť sa do rozpravy ústne a vyhlasujem všeobecnú rozpravu za skončenú. Chcem sa spýtať, pán poslanec ako navrhovateľ? Nie. Pani spravodajkyňa? Nie. Prerušujem rokovanie o tomto bode programu. Pristúpime k prvému čítaniu o návrhu poslancov Lucie Nicholsonovej, Ľudovíta Kaníka a Evy Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov. Návrh zákona má tlač 901. Návrh na jeho pridelenie na prerokovanie výborom je v rozhodnutí č. 910. Dávam slovo pánovi poslancovi Ľudovítovi Kaníkovi, aby návrh zákona uviedol. (Rokovanie o návrhu poslancov Národnej rady Slovenskej republiky Lucie Nicholsonovej, Ľudovíta Kaníka a Evy Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 901.)
Dostál, Ondrej, poslanec NR SR (2020-04-23):
Pán poslanec Kotleba, pýtali ste sa, že či veta „Vláda Slovenskej republiky zlepší legislatívu v oblasti majetkových práv týkajúcich sa osôb žijúcich v spoločnej domácnosti“ je prvým krokom k zavedeniu registrovaných partnerstiev. Ja za seba môžem povedať, že by som bol rád, keby to bol prvý krok, ale sme široká koalícia, musíme hľadať nejaké kompromisy, čiže musíme sa, musíme sa na niečom dohodnúť. To, voči čomu sa chcem ale ohradiť, je ten hrubý, grobiansky jazyk, akým sa vy vyjadrujete smerom k ľuďom s inou sexuálnou orientáciou. To je niečo absolútne neprijateľné a nepatrí to na pôdu slovenského parlamentu.
Hrušovský, Pavol, podpredseda NR SR (2011-03-22):
Pán poslanec Valocký.
Senko, Ján, poslanec NR SR (2018-10-24):
Pán predsedajúci, teraz dajte hlasovať o návrhu zákona ako celku s odporúčaním gestorského výboru schváliť.
Pellegrini, Peter, podpredseda NR SR (2020-05-13):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto hlási do rozpravy ústne. Nie je tomu tak. Končím možnosť prihlásiť sa a vyhlasujem rozpravu za skončenú. Zároveň prerušujem rokovanie o tomto bode programu. Ďakujem veľmi pekne, pán minister a pani predsedníčka výboru. Dámy a páni, vzhľadom na to, že som obdržal informáciu, že ešte stále rokuje výbor pre sociálne veci, som nútený prerušiť rokovanie Národnej rady až do času, kedy skončí. (Reakcia z pléna.) Už skončil? Už volali? Povedzte tej tajomníčke, nech nám tu informácie dáva vtedy, keď treba. Takže skončil už výbor pre sociálne veci? (Reakcie z pléna.) Prosím overiť, pán Vodráška, či je to tak. Dobre. A rokuje ešte výbor pre verejnú správu ako gestorský výbor kvôli kompetenčnému zákonu, takže pokiaľ neskončí rokovanie výboru, v zmysle rokovacieho poriadku musím prerušiť rokovanie, aby sa každý poslanec mohol zúčastniť rokovania v pléne. Ďakujem veľmi pekne. Prestávka až do doby, kedy nám z verejnej správy oznámia, že skončili rokovanie a môžme pokračovať. (Prestávka.) (Po prestávke.)
Blanár, Juraj, podpredseda NR SR (2022-11-08):
Prezentujme sa a hlasujme o postúpení zákona do druhého čítania. (Hlasovanie.) Prítomných 132 poslancov, za hlasovalo 46, proti bolo 8, zdržali sa 74, nehlasovali 4. Konštatujem, že sa Národná rada uzniesla, že nebude pokračovať v rokovaní o návrhu tohto zákona. Vážené pani poslankyne, páni poslanci, vyhlasujem prestávku. Budeme pokračovať v hlasovaní o 16.10 h. Ďakujem. Procedurálny návrh, pán poslanec Podmanický. Poprosím pokoj ešte, páni poslanci.
Halúz, Milan, poslanec NR SR (2014-12-04):
Pán predseda, prosím, dajte hlasovať o postúpení návrhu zákona do tretieho čítania ihneď.
Droba, Juraj, poslanec NR SR (2011-03-30):
Vážený pán predsedajúci, ctení kolegovia, v rozprave nevystúpil žiadny poslanec s pozmeňujúcim návrh. Dajte preto, prosím, pán predsedajúci, hlasovať o uznesení Národnej rady Slovenskej republiky, ktorým Národná rada Slovenskej republiky berie na vedomie Správu o plnení úloh zahraničnej politiky Slovenskej republiky v roku 2010.
Stohlová, Tamara, poslankyňa NR SR (2024-06-13):
Ďakujem pekne. Ďakujem, pán poslanec Kalivoda, za vašu faktickú poznámku. Ja absolútne súhlasím, že obce, samosprávy by mali mať možnosť vyjadrovať sa k tým krajinným plánom, stanoviská jednoznačne záväzné nedáva zmysel, lebo potom tuto krajinné plánovanie nemusíme mať, pretože to je vlastne stav, ktorý už dnes máme. A zároveň si dovolíme tvrdiť, že ten výsledok poznáme. Veď tú realitu máme, rozprávala som tu o ekologickej únosnosti územia a ako to vyzerá na našich poliach, ako to vyzerá s našimi zregulovanými tokmi, ako to vyzerá s tepelnými ostrovmi v mestách, čiže niečo tu nefunguje a práve preto mal prísť ako reforma v pláne obnovy, malo prísť krajinné plánovanie, ktoré nám umožní práve zahŕňať to, čo, či úrad pre územné plánovanie a výstavbu, alebo obce, samosprávy nevedia zohľadňovať a je to úplne v poriadku, preto ja nevidím zmysel, aby sme im dávali právomoc záväzne to meniť, keď to dnes do toho zahrnúť nevedia, lebo na to ani nemajú predsa kapacity. A to je podľa mňa úplne v poriadku. Ale viete, čo mňa na tomto trošku prekvapuje? Že tu sa zastávate samospráv, ale napríklad keď sme riešili ten návrh zákona, alebo teda zákon týkajúci sa výrubu drevín, pri ktorom ste samosprávam zasahovali do možnosti rozhodovať o výruboch na ich území, keď ste im vlastne zobrali možnosť financovať údržbu zelene, pretože veľmi často to financujú práve z prostriedkov, ktoré získavajú ako kompenzácie za výruby, tak tam vám to nevadilo, zrazu ten záujem samosprávy napriek tomu, že bol verbalizovaný priamo samosprávami ako takými, tak tam ten záujem ste nejako nebrali do úvahy.
Blanár, Juraj, podpredseda NR SR (2022-10-19):
Pýtam sa aj pána spravodajcu. Áno, nech sa páči, máte záverečné slovo.
Pčolinský, Peter, podpredseda NR SR (2023-02-14):
Ďakujem. Prosím teraz určenú spravodajkyňu zahraničného výboru pani poslankyňu Romanu Tabák, aby informovala Národnú radu o výsledku rokovania výborov o tomto návrhu vlády.
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 148 poslancov hlasovalo 81 za, 67 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Teraz poprosím poslanca Ondreja Dostála, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (tlač 468). Nech sa páči.
Laššáková, Jana, podpredsedníčka NR SR (2013-09-18):
Pán poslanec Sulík, nech sa páči.
J. Halecký, poslanec: (2008-10-21):
Takže pokiaľ by sa dosiahlo to, že by bola určitá jednota koalície aj opozície, dokonca možnože aj prijatím nejakého ústavného zákona, vtedy by tá stabilita bola. Dovtedy je dosť iluzórne predpokladať, že tento systém nebude v určitých intervaloch menený. Ďakujem.
Valášek, Tomáš, poslanec NR SR (2020-12-08):
Pre členov európskeho výboru, zajtra ráno nemáme našu pôvodne plánovanú schôdzu o 8.00, bola presunutá na štvrtok 8.00 a zajtra máme o dvanástej schôdzu. Takže máme dve schôdze, zajtra o dvanástej a štvrtok o ôsmej ráno. Ďakujem.
Žiga, Peter, podpredseda NR SR (2023-12-14):
Z dôvodu zvolaného poslaneckého grémia prerušujem rokovanie Národnej rady Slovenskej republiky. (Zasadnutie poslaneckého grémia. Prestávka.)
Přidal, Alojz, poslanec NR SR (2014-11-26):
Pán kolega Brocka, vy ste hovorili, že si neviete predstaviť, že by poslanci za stranu SMER tento váš pozmeňujúci návrh nepodporili, pretože vlastne cez tento pozmeňujúci návrh prenášate vládny návrh do toho istého zákona. Ja vám len chcem povedať, že ja mám väčšiu predstavivosť ako vy. No, bohužiaľ, alebo, chvalabohu, budeme musieť každý polrok prichádzať s návrhom zákona, ktorý vylúči súbeh plného platu poslanca a starostu, resp. primátora. Ale tiež chcem veriť, že Robert Fico opäť ako prvý pochopí, že strane SMER tento súbeh platov škodí, a po roku-dvoch dá príkaz zmeniť dátum účinnosti a predloží krátku novelu, ktoré tieto dva súčasne plné platy poslanca a starostu vylúči, a že to spraví skôr ako od 1. 1. 2018. Ja Robertovi Ficovi verím. No niečo mi na vašom vystúpení chýbalo. Predpokladal som, že prečítate zoznam poslancov, ktorých sa to týka a ktorí do roku 2018 budú poberať plné dva platy, teda poslanecký plat poslanca Národnej rady a starostu a primátora. Chcem sa spýtať, že či je to tým, že ešte nemáte aktualizovaný zoznam novozvolených primátorov a starostov, alebo či ste na to zabudli.
Verešová, Anna, poslankyňa NR SR (2016-10-25):
Ďakujem veľmi pekne. Pán Hrnko, prosím vás pekne, zodpovedajte si vo svojom svedomí na otázku, čo ste urobili v prípade sexuálne zneužitej maloletej Natálie, čo robíte pre ľudí, ktorí robia v noci a v nedeľu a čo robíte pre to, aby nám neumierali na Slovensku ľudia. Prosím vás pekne, ja budem vždy takto bojovať za slobodu a za obmedzovanie tejto slobody. Pretože vy lámete dnes demokraciu práve takýmto návrhom zákona o rokovacom poriadku. A viete, prečo to budem vždy robiť? Že budem takto zápasiť za slobodu? Robila som to ako občianka a budem to robiť ako politička. Viete prečo? Dnes sa mi narodila vnučka Sofinka a práve preto (potlesk), ďakujem veľmi pekne, a práve pre tieto deti, aj pre ďalšie iné deti, preto som spomenula aj maloletú Natáliu. Práve pre túto generáciu budem sústavne rozprávať a hájiť a zápasiť za slobodu, aby ony sa tu mali lepšie, pretože týmto vy naozaj pripravujete týmto deťom totalitu.
Kollár, Miroslav, poslanec NR SR (2020-04-24):
Vážené kolegyne, a teraz sa špeciálne obraciam na vás, chcem zareagovať na poznámku pána podpredsedu Šeligu o úcte, ktorú každý slušný človek prejavuje k ženám. Ak tu dnes niekto v rozprave neakceptovateľným spôsobom urazil ženy, bol to pán poslanec Blaha jeho poznámkou o nerozhodných blondínkach v obchode s topánkami. Je to neúctivé voči ženám ako takým a špeciálne k jeho straníckym kolegyniam z poslaneckého klubu SMER – sociálna demokracia. Preto sa vám, kolegyne Saková a Vaľová, v mene slušných mužov ospravedlňujem za tieto nechutné výroky vášho kolegu. (Reakcie z pléna. Potlesk.)
V. Veteška, podpredseda NR SR: (2005-03-15):
P. Oremus, poslanec: Vážený pán podpredseda, panie poslankyne, páni poslanci, páni  ministri, dovoľte  mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil v prvom čítaní o vládnom návrhu zákona, ktorým sa mení a dopĺňa zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov (tlač 1031) ako spravodajca určený Výborom Národnej rady Slovenskej republiky pre životné prostredie a ochranu prírody. Čo sa týka môjho stanoviska k návrhu tohto zákona v prvom čítaní konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady o rokovacom poriadku Národnej rady Slovenskej republiky, ako i náležitosti určené v legislatívnych pravidlách. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady o rokovacom poriadku v súlade s rozhodnutím predsedu Národnej rady Slovenskej republiky č. 1049 z 21. februára 2005 prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady pre pôdohospodárstvo, Výboru Národnej rady pre verejnú správu, Výboru Národnej rady pre sociálne veci a bývanie, Výboru Národnej rady pre zdravotníctvo, Výboru Národnej rady pre obranu a bezpečnosť a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky výbor pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali do 4. mája 2005 a gestorský výbor v lehote do 6. mája 2005. Pán podpredseda, skončil som, nech sa páči otvoriť rozpravu.
Ľupták, Pavel, poslanec NR SR (2023-10-25):
Sľubujem. (Potlesk.)
Huba, Mikuláš, poslanec NR SR (2012-10-18):
Ďakujem za slovo. Som rád, že kolega Fecko nás na príklade detailnej analýzy problematiky, v ktorej sa tak dobre vyzná, priviedol bližšie k realite a k skutočnému stavu fungovania života v našich regiónoch. Je príznačné pre celú našu postmodernú dobu, že nič nie je celkom čierne ani celkom biele. A tak aj návrh, o ktorom tu teraz rokujeme, má, alebo aspoň sľubuje, nesporné benefity na jednej strane, ale na druhej strane má aj nepochybne slabiny a obsahuje aj celý rad rizík. Za jedno z kľúčových slov celej tejto problematiky a avizovanej reformy považujem slovo centralizácia moci, hoci sa v celom tom materiáli pravdepodobne ani raz nespomína, ak si dobre pamätám. Vo všeobecnosti má centralizácia veľmi pozitívny vplyv na efektívnejší výkon moci. To je fakt. Ale na druhej strane sa veľmi neráči s ideou demokracie, decentralizácie, diverzifikácie, nezávislosti či subsidiarity. Toto je podľa mňa centrálny filozofický alebo paradigmatický problém celej navrhovanej reformy. Na záver ešte jedna poznámka alebo trošku kostrbatá metafora. Keď všetko dostaneme pod jednu strechu a tá strecha padne, pochová pod sebou celú budovu. Ak je tých striech viac, je riziko, že sa všetky zrútia naraz, podstatne menšie. Ďakujem.
Pročko, Jozef, poslanec NR SR (2024-09-17):
No dobre. Takže počuli ste. K téme. Téma je veľmi jednoduchá. Opäť slovenské národné straky idú kšeftovať a nič iné to nie je. Nič iné, to nie je, nič iné! Oni jednoducho skrývajú túto tému, tému skrývajú za to, prečo nerobili, prečo tých desať mesiacov nekonali, prečo sa diali veci. No prečo? Pretože bolo dôležitejšie do funkcií dosadiť ľudí, pretože bolo dôležitejšie dať firmám dobré zákazky, predražiť tie zákazky. Toto sa tu 12 rokov dialo a toto sa tu deje opäť. Ale príde sem minister životného prostredia a začal nakladať. A okrem toho začali rozprávať, že bude mier, že bude pokoj. Predsedajúci vám nadáva do bláznov, rozpráva vám, že si mám dať tabletku? On vie, tabletku, áno, on vie, lebo chodíme spolu do Pezinku, on sedí za mnou vzadu, keď berieme tabletky. On berie lexaurin a ja si dávam vodku s bromhexinom, preto tak Danko vyzerá na každej schôdzi. Áno, je to vonku, sme spolu v Pezinku, pán Danko, preto viete o mojich tabletkách. Ste jeden arogantný človek, Danko. Namiesto toho, aby ste ako čestný človek zostali na mieste, keď ožratý zdemolujete semafor, tak zdrhnete. Ste zbabelec!
Žiga, Peter, minister hospodárstva SR (2018-12-03):
Ja som len chcel pánovi Pčolinskému, že ja som tu v tomto prípade ako prietokový ohrievač, lebo ten návrh zákona prichádza z dielne Úradu pre normalizáciu, metrológiu. Keď potrebujete sprostredkovať stretnutie a vyrokovať si tie jednotlivé veci, ja som pripravený. Ďakujem.
D. Gabániová, poslankyňa: (2007-05-18):
Predmetný návrh zákona Národná rada svojím uznesením č. 235 z 1. februára 2007 pridelila na  prerokovanie  ústavnoprávnemu výboru a výboru pre ľudské práva, národnosti a postavenie žien ako gestorskému výboru. Určené výbory návrh prerokovali a zhodne odporúčali Národnej rade schváliť ho s pripomienkami. Gestorský výbor nedostal žiadne stanoviská od poslancov tých výborov, ktorým návrh zákona nebol pridelený na prerokovanie. Pripomienky, ktoré vyplývajú z uznesení výborov, sú uvedené v časti IV spoločnej správy, ktorú máte všetci v laviciach. Gestorský výbor navrhuje hlasovať o nich spoločne s odporúčaním schváliť ich. Spoločná správa výborov bola schválená uznesením gestorského výboru č. 59 z 26. apríla 2007. Vážený pán predsedajúci, prosím, otvorte rozpravu.
Paška, Pavol predseda NR SR (2013-09-05):
Pán poslanec skúste, je bod interpelácie. Nechajte si svoje psychické výlevy na iné miesta a nech sa páči, interpelujte. Pán podpredseda je tu.
Grendel, Gábor, podpredseda NR SR (2022-05-19):
S reakciou na faktické poznámky pán poslanec Gyimesi.
Blanár, Juraj, podpredseda NR SR (2023-05-10):
Ďakujem pánovi predkladateľovi a rovnako aj pánovi spravodajcovi za spoluprácu a prerušujem rokovanie o tomto bode. Budeme pokračovať v prerušenej rozprave v druhom čítaní o návrhu poslancov Svrčeka a Hlinku na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní. Je to parlamentná tlač 1399. Pán navrhovateľ Svrček je už pripravený, aby mohol pokračovať vo svojom vystúpení v rozprave. Pán poslanec Vons ako spravodajca je rovnako pripravený. A po vystúpení pána navrhovateľa Svrčka, Svrčeka, tak, sa pripraví pán poslanec Tomáš Lehotský, ktorý sa do rozpravy tiež prihlásil písomne. Nech sa páči, pán navrhovateľ Svrček, máte slovo. (Pokračovanie rokovania o návrhu poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1399.)
Bugár, Béla, podpredseda NR SR (2018-02-01):
Ďakujem. Prestávka do 11.45. (Krátka prestávka.) (Po prestávke.)
Grendel, Gábor, podpredseda NR SR (2022-03-30):
Len pre vašu informáciu, pán poslanec, rokuje vláda momentálne, aj pán minister vnútra predkladá návrhy na rokovanie vlády a po rokovaní vlády sa vráti. Pán poslanec Ľuboš Blaha, nech sa páči.
Paška, Pavol, predseda NR SR (2012-12-18):
(Hlasovanie.) 139 prítomných, 123 bolo za, 14 sa zdržalo, 2 nehlasovali. Sme v treťom čítaní . Otváram rozpravu. Nemám prihlášku. Vyhlasujem ju za skončenú a záverečné hlasovanie.